Lejs
Lejs (arī Leja ezers, Lejas ezers) ir ezers Krāslavas novada Kombuļu pagastā. Izvietojies pagasta ziemeļdaļā, līkumo subglaciālā iegultnē starp Ārdavu un Cārminu. Krasti zemi vai lēzeni, krūmiem apauguši, dibens — dūņains. Dienvidaustrumos ezerā ietek un ziemeļos iztek Dubna. Krastā peldvietas. Ezerā mīt līdaka, asaris, līnis, rauda, karūsa, plaudis, plicis, vēdzele, repsis. Daudz ūdensputnu, arī gārņi.